Blitsbokke deur na halfeind in Doebai | Netwerk24
Blitsbokke deur na halfeind in Doebai
Deur Marnus Kok 07 Desember 2019 10:42
Die Blitsbok Ryan Oosthuizen. Foto: Getty Images
Suid-Afrika het twee drieë gedruk om met 12-5 te wen.
Vir die soveelste keer die naweek in die Woestynstad was Rosko Specman die Suid-Afrikaners se groot uitblinker. Wanneer hy die bal gehad het, het die Argentyne nie geweet wat hulle tref nie.
Ryan Oosthuizen verdien ook vermelding. Hy het 'n stewige vertoning gelewer en weer soos Vrydag in die groepwedstryde omgekeerde besit vir die Blitsbokke bewerkstellig.
Ook Ruhan Nel het besit by Argentinië gesteel en sterk op die verdediging vertoon.
Tog het Suid-Afrika 'n hele paar strafskoppe afgestaan, iets wat teen sterker teenstand hom duur te staan kan kom. Die Blitsbokke kom om 13:22 teen Samoa in die halfeind te staan. Die Samoane het Australië met 19-14 in dié twee spanne se kwarteindstryd geklop
Suid-Afrika 12 (12): Drieë: Justin Geduld, Rosko Specman. Doelskop: Geduld
Argentinië 5 (0): Drie: German Schulz.
* In die ander wedstryde in die kwarteindronde het Engeland Frankryk met 19-12 geklop, terwyl Nieu-Seeland Amerika met 26-5 afgeslag het. Die Engelse en Kiwi's is in die ander halfeind om 13:00 slaags.